การพัฒนาการสื่อสารสำหรับผู้ป่วยผ่าตัดแบบวันเดียวกลับโดยใช้ Line official Account
(Developing communication for patients undergoing one-day surgery using Line Official Account)

บทนำ
	การผ่าตัดวันเดียวกลับ (One Day Surgery) เป็นรูปแบบการผ่าตัดที่ได้รับการยอมรับกันอย่างแพร่หลาย ในประเทศที่พัฒนาแล้วทั่วโลก ซึ่งในประเทศไทยกระทรวงสาธารณสุขได้นำระบบการผ่าตัดผู้ป่วยแบบวันเดียวกลับมาใช้เป็นนโยบายสำคัญในการเพิ่มประสิทธิภาพการใช้ทรัพยากรและลดค่าใช้จ่ายด้านสาธารณสุข
จากข้อมูลสถิติโรงพยาบาลศรีสะเกษ พบว่าจำนวนผู้ป่วย ODS จากปี พ.ศ.2565 มีผู้ป่วย 297 ราย เพิ่มเป็น 784 ราย ในปี พ.ศ.2566 และเพิ่มเป็น 1,011 ราย ในปี พ.ศ. 2568 มีแนวโน้มเพิ่มขึ้นอย่างต่อเนื่องและรวดเร็ว ซึ่งการให้บริการต้องมีการเตรียมความพร้อมล่วงหน้าก่อนผ่าตัดเพื่อให้ผู้ป่วยมีความพร้อมทั้งร่างกายและจิตใจ รวมไปถึงการให้คำแนะนำเกี่ยวกับโรค อาการ การผ่าตัดและการดูแลตนเองทั้งในระยะก่อนผ่าตัด และหลังผ่าตัด ก่อนหน้านี้การให้คำแนะนำอยู่ในรูปแบบการสื่อสารด้วยวาจาและแผ่นพับ ซึ่งมีข้อจำกัดทั้งด้านความสามารถในการจดจำข้อมูลของผู้ป่วยหลังผ่าตัด ความไม่สะดวกในการเข้าถึงข้อมูลเมื่ออยู่บ้าน และการขาดช่องทางการสื่อสารที่รวดเร็วเมื่อเกิดข้อสงสัยหรืออาการผิดปกติ ส่งผลให้ผู้ป่วยรู้สึกไม่ปลอดภัย วิตกกังวล บางรายมารับบริการห้องฉุกเฉินโดยไม่จำเป็น หรือบางรายอาจละเลยอาการที่ควรได้รับการประเมินอย่างเร่งด่วน
การพัฒนาระบบการสื่อสารโดยใช้ Line official account เป็นเครื่องมือที่มีประสิทธิภาพและทันสมัยในการติดต่อสื่อสาร จึงเป็นแนวทางที่เหมาะสมในยุคปัจจุบัน ช่วยให้ผู้ป่วยสามารถเข้าถึงข้อมูลได้ทุกที่ทุกเวลา มีสื่อวิดีโอสามารถถ่ายทอดเนื้อหาอย่างเข้าใจง่าย เห็นภาพชัดเจน ทบทวนซ้ำได้ ช่วยลดความคลาดเคลื่อนของข้อมูล เพิ่มประสิทธิภาพในการเตรียมความพร้อมก่อนผ่าตัด ลดความวิตกกังวล และสนับสนุนการดูแลตนเองหลังผ่าตัดได้อย่างต่อเนื่อง
คำสำคัญ 

